Til juli ser en helt ny surf-event dagens lys i Klitmøller, nemlig Cold Hawaii Ocean Race. Eventen bliver et en-dagsarrangement for alle med interesse for surfsport, uanset om man er kitesurfer, bølgesurfer, windsurfer, stand up paddler, kajaksurfer, amatør eller professionel, forklarer projektkoordinator Alicja Cupial fra eventfirmaet Nord Creative. Udfordringer for alle Både lokale surfsportentusiaster og folk udefra er velkomne. - Med tre distancer på henholdsvis 500 meter for bølgesurf, to kilometer for stand up paddle og kajak samt 3 kilometer for windsurf og kitesurf, er der udfordringer for alle, siger Alicja Cupial. Skal afløse det årlige VM Der er ikke arrangeret nogen anden stor surfevent i Thy i 2018. Dermed afløser arrangementet det årlige VM. Cold Hawaii Ocean Race bliver holdt 21. juli og bliver efter planerne en årligt tilbagevendende begivenhed.

Opsummering:
Surf-eventen Cold Hawaii Ocean Race skal som det første stævne nogensinde i Klitmøller samle alle former for surfsport.